Vier vas vir meer as 100 bank- en Sassa-kaarte, ID-dokumenteVan die kaarte waarop die polisie beslag gelê het (Foto: ANA) Vier persone van Prieska in die Noord-Kaap is in hegtenis geneem nadat die polisie meer as 70 bankkaarte, 37 Sassa-kaarte (die Suid-Afrikaanse agentskap vir maatskaplike sekerheid), verskeie dwelms en meer as 140 identiteitsdokumente in hul besit gevind het. Volgens brig. Mohale Ramatseba, woordvoerder van die polisie, het die polisie op vier verskillende huise toegeslaan. Die eerste verdagte het 143 ID-dokumente in sy besit gehad; 37 Sassa-kaarte, 32 FNB-kaarte, 39 Standard Bank-kaarte, vier Capitec-kaarte, ses poskantoorkaarte, 15 winkelkaarte; en 19 patrone. Die tweede verdagte het onder meer Mandrax-pille en ŉ gesteelde Samsung-klanksisteem in sy huis gehad. “Die derde verdagte het meer as R10 000 kontant in sy besit gehad en verskeie kaarte van onder meer Absa, FNB, Standard Bank en Old Mutual,” sê sy. Verskeie dwelms ter waarde van meer as R10 000 is in die besit van die vierde verdagte gevind. Al vier verdagtes is in hegtenis geneem. Ramatseba sê die mans sal binnekort in die hof verskyn.